Valerij Medvedcev

**Valerij Aleksejevič Medvedcev** () rođen 5. jula 1964. u Iževsku, nekadašnji je sovjetski i ruski biatlonac, četverostruki svjetski prvak i olimpijski prvak u biatlonu.

## Karijera 
### Olimpijske igre 
Medvedcev je nastupio tri puta na olimpijskim igrama. Na ZOI 1988. je nastupio za Sovjetski Savez, na ZOI 1992. za Ujedinjeni tim, a na ZOI 1994. za Rusiju. Osvojio je jednu zlatnu i tri srebrne medalje. Zlatnu na ZOI 1988. u štafeti s Sergejom Čepikovim, Dmitrijem Vasiljevim i Aleksandrom Popovim s 1:07.4&nbsp;min prednošću ispred zapadnonjemačke štafete u sastavu: Ernst Reiter, Stefan Höck, Peter Angerer i Fritz Fischer. Dvije srebrne medalje osvojio je na ZOI 1988: u utrci na 20&nbsp;km, kada je s dva promašaja i zaostatkom od 21.3&nbsp;s bio sporiji od istočnonjemačkog biatlonca Frank-Petera Roetscha, te u utrci na 10&nbsp;km, kada je bez promašaja i zaostatkom od 15.6&nbsp;s bio sporiji od istočnonjemačkog biatlonca Frank-Petera Roetscha. Treću srebrnu osvojio je na ZOI 1992. u štafeti s Aleksandrom Popovim, Valerijom Kirijenkom i Sergejom Čepikovim, sa zaostatkom od 22.8&nbsp;s iza njemačke štafete u sastavu: Ricco Groß, Jens Steinigen, Mark Kirchner i Fritz Fischer.

### Svjetsko prvenstvo 
Medvedcev je od SP 1986. do SP 1993. nastupio šest puta na Svjetskim prvenstvima. Osvojio je četiri zlatne, dvije srebrne i jednu bronzanu medalju. Tri zlatne osvojio je na SP 1986: u utrci na 20&nbsp;km s dva promašaja i prednošću od 13.9&nbsp;s u odnosu na drugoplasiranog Andréa Sehmischa; drugu u utrci na 10&nbsp;km bez promašaja i prednošću od 52.5&nbsp;s u odnosu na drugoplasiranog Franza Schulera; a treću u štafeti s Dmitrijen Vasiljevim, Jurijem Kaškarovim i Sergejom Buliginom. Na narednom prvenstvu SP 1987. u štafeti s Jurijem Kaškarovim, Dmitrijem Vasiljevim i Aleksandrom Popovim osvojio je prvu srebrnu medalju, sa zaostatkom od 2:10.2&nbsp;min u odnosu na pobjedničku istočnonjemačku štafetu u sastavu: André Sehmisch, Frank-Peter Roetsch, Jürgen Wirth i Matthias Jacob. Četvrtu zlatnu medalju je osvojio na SP 1990. u utrci na 20&nbsp;km bez promašaja i prednošću od 23.3&nbsp;s u odnosu na drugoplasiranog Sergeja Čepikova. U ekipnoj utrci na SP 1991. s Anatolijem Ždanovičem, Sergejom Tarasovim i Sergejom Čepikovim osvojio je bronzanu medalju sa zaostatkom od 41.0&nbsp;s u odnosu na italijansku štafetu u sastavu: Hubert Leitgeb, Wilfried Pallhuber, Gottlieb Taschler i Simon Demetz. Drugu srebrnu medalju je osvojio na SP 1993. u štafeti s Valerijom Kirijenkom, Sergejom Tarasovim i Sergejom Čepikovim s 36.7&nbsp;s zaostatka u odnosu na pobjedničku italijansku štafetu u sastavu: Wilfried Pallhuber, Johann Passler, Pieralberto Carrara i Andreas Zingerle.

### Svjetski kup 
Prvi nastup Medvedceva u Svjetskom kupu bio je u sezoni 1985/86. u Antholzju 18. januara 1986. u utrci sprinta na 10&nbsp;km, kada je osvojio 15-o mjesto. Šest puta je pobijedio u pojedinačnim utrkama, a devet puta u štafeti.

## Prestanak karijere 
Aktivnim bavljem biatlonom prestao se baviti 1994.

## Privatni život 
## Nagrade 
* Zaslužni majstori sporta Sovjetskog Saveza

## Napomene 
## Reference 
## Vanjski linkovi
* 

Kategorija:Rođeni 1964.
Kategorija:Biografije, Iževsk
Kategorija:Sovjetski biatlonci
Kategorija:Ruski biatlonci
Kategorija:Biatlonci na Zimskim olimpijskim igrama 1988.
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Sovjetski olimpijci u biatlonu
Kategorija:Olimpijci Ujedinjenog tima u biatlonu
Kategorija:Ruski olimpijci u biatlonu
Kategorija:Osvajači zlatne medalje na Olimpijskim igrama (Sovjetski Savez)
Kategorija:Osvajači srebrne medalje na Olimpijskim igrama (Sovjetski Savez)
Kategorija:Osvajači srebrne medalje na Olimpijskim igrama (Ujedinjeni tim)
Kategorija:Osvajači medalja na Zimskim olimpijskim igrama 1988.
Kategorija:Osvajači medalja na Zimskim olimpijskim igrama 1992.
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu
Kategorija:Zaslužni majstori sporta Sovjetskog Saveza
Kategorija:Živi ljudi